Illyustrativ foto/ Sputnik 12 iyun kuni Namangan viloyatining Pop tumanida S.O. boshqaruvidagi “DAF” rusumli yuk avtomashinasini “Vodiy-Toshkent” yo‘nalishi bo‘yicha haydab ketayotib “Qamchiq” dovonidan tushayotgan vaqtida boshqaruvni eplay olmay yo‘l o‘rtasida turgan temir to‘siqqa urilgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, shundan so‘ng u qarama-qarshi yo‘nalishga o‘tib yo‘l chetidagi temir to‘siqlarni buzib jarlikka tushib ketgan. Natijada yuk avtomashinasi to‘liq yonib ketgan. Haydovchi S.O. esa kuyish jarohati bilan voqea joyida halok bo‘lgan.